《高阳台　沈屺云司马属题双兰图并示寒食纪梦之刻次江铁君韵》
清代·张祥河

冷艳扶妆，嫣痕破梦，名花端识前身。写入鸳丝，西楼化作行云。

开奁对影成双照，碧亭空、一镜涵春。尽芳魂，结佩湘皋，托取灵根。

年年花事伤寒食，只缄愁万叠，展抱无因。露眼频看，骈枝墨色还新。

枝丫绾就丁香叩，坠幽欢、雨溃烟分。恁炉熏，祝向蘼芜，瘦损休文。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。